Ruĝbrova amazono

La Ruĝbrova amazono (Amazona rhodocorytha), konata ankaŭ kiel Ruĝbrova papago, estas specio de papago en la subfamilio Arinae de la familio Psittacidae, de afrikaj kaj amerikaj papagoj. Ĝi estas endemia de la Atlantika Arbaro en orienta Brazilo. Ĝi estis traktita kiel subspecio de la Amazono de Dufresne, kaj aliajn fojojn ambaŭ el ili estis traktitaj kiel subspecioj de la Ruĝvosta amazono (A. brasiliensis). Sed nuntempe ĉiuj ĉefaj fakuloj konsideras ilin apartaj specioj. Ĝi estas minacata pro habitatoperdo kaj ĉar estas kaptata por la komerco de naturaj papagoj.

Aspekto
La ruĝbrova amazono havas brile ruĝan kronon, kiu paliĝas al purpurbruna ĉe la dorso. La vangoj kaj gorĝo estas bluaj, kaj la flugiloj kaj korpoplumaro estas verdaj kun malhelaj markoj sur la dorso de la kolo. Nigraj kaj ruĝaj makuloj videblas sur la flugiloj kiam ili estas etenditaj, kaj la vostoplumoj havas ruĝajn markojn kaj estas flavaj. La beko kaj kruroj estas grizaj, kaj la irisoj de la okuloj estas oranĝexbrunaj.

Distribuado kaj habitato
La ruĝbrova amazono estas endemia de tropikaj arbaroj en orienta Brazilo. Ĝi iam estis vaste disvastigita tra la regiono, sed nun limiĝas al kelkaj el la pli grandaj restantaj arbaraj blokoj. La plej granda el ĉi tiuj estas en la ŝtato Espírito Santo kaj la birdo ankaŭ ĉeestas en tri arbaraj areoj en sudorienta Bahio kaj kvin en la ŝtatoj Rio-de-Ĵanejro kaj Minas-Ĝerajso. Alia loko estas en la nordo de la ŝtato San-Paŭlo kaj plia en São Miguel dos Campos en la oriento de la ŝtato Alagoas. La cetero de ĉi tiu ŝtato ŝajnas esti taŭga vivejo, sed ĝi ne estis observita tie lastatempe. BirdLife International (2017). "Amazona rhodocorytha". IUCN Red List of Threatened Species. 2017: e.T22686288A118968809. doi:10.2305/IUCN.UK.2017-3.RLTS.T22686288A118968809.en. Alirita la 17an de Novembro 2021. 

Kutimaro
La ruĝbrova amazono manĝas en malgrandaj grupoj fruktojn, berojn, semojn kaj burĝonojn, kiujn ĝi trovas en la pluvarbara kanopeo. Reproduktado okazas inter septembro kaj novembro. Paro da ruĝbrovaj amazonoj konservas teritorion kaj la nesto kutime estas farita en kavaĵo en arbo, kaj la sama loko estas uzata jaron post jaro. En kaptiteco, kutime oni demetas kvar ovojn, la kovado daŭras 24 tagojn kaj la idoj elnestiĝas 34 tagojn post eloviĝo.

Referencoj

Juniper & Parr (1998) Parrots: A Guide to Parrots of the World; .

 Eksteraj ligiloj 

Kategorio:Papagoj
Kategorio:Birdoj de Brazilo